als_Latn dik_Latn sag_Latn
Twitter eksperimenton gjithmonë me shërbimin e saj. Një nga këto eksperimente ka të bëjë me shfaqjen e cicërimave në kohështrirje nga llogari që ju nuk i keni ndjekur. Twitter njoftoi sot se në testet e fundit që ka kryer për shërbimin e saj, ka parë që njerëzit duan të shohin cicërima nga llogari që ata nuk i kanë ndjekur.
Trevor O’Brien nga Ekipi i Produktit postoi: “Për shembull, ne kemi kryer së fundmi disa eksperimente që tregojnë lloje të ndryshme të përmbajtjes në kohështrirjen tuaj: cicërima të rekomanduara, llogari dhe tema të ndryshme. Testimi zbuloi se shumica e njerëzve pëlqejnë më shumë të shohin cicërima nga llogari që ata nuk i kanë ndjekur, bazuar nga aktivitetet e tyre nga llogari që ata kanë ndjekur, popullariteti i cicërimave dhe se si njerëzit ndërveprojnë ndërmjet tyre.
Cicërimat do të shfaqen duke u bazuar nga popullariteti që ata kanë, sa janë pëlqyer nga njerëzit. Ideja është që të shfaqen në kohështrirje informacione që kanë lidhje me përdoruesin dhe që janë interesante për të. Se si do të reagojnë përdoruesit në lidhje me këtë përditësim të ri mbetet të shihet. Por bëhuni gati të shihni cicërima “interesante” në kohështrirjen tuaj.
(Herë të lexuara: 138)
als_Latn als_Latn als_Latn als_Latn